CELEX: 32021D0869
Language: sk
Date: 2021-05-27 00:00:00
Title: Vykonávacie rozhodnutie Komisie (EÚ) 2021/869 z 27. mája 2021, ktorým sa mení vykonávacie rozhodnutie (EÚ) 2018/638, pokiaľ ide o dátum uplynutia jeho platnosti, s cieľom predĺžiť opatrenia na zabránenie zavlečeniu škodcu Spodoptera frugiperda (Smith) na územie Únie a jeho rozšíreniu na tomto území [oznámené pod číslom C(2021) 3576]

31.5.2021   
               
               
                  SK
               
               
                  Úradný vestník Európskej únie
               
               
                  L 191/4
               
            
         VYKONÁVACIE ROZHODNUTIE KOMISIE (EÚ) 2021/869
         z 27. mája 2021,
         ktorým sa mení vykonávacie rozhodnutie (EÚ) 2018/638, pokiaľ ide o dátum uplynutia jeho platnosti, s cieľom predĺžiť opatrenia na zabránenie zavlečeniu škodcu Spodoptera frugiperda (Smith) na územie Únie a jeho rozšíreniu na tomto území
         
            
               [oznámené pod číslom C(2021) 3576]
            
         
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/2031 z 26. októbra 2016 o ochranných opatreniach proti škodcom rastlín, ktorým sa menia nariadenia Európskeho parlamentu a Rady (EÚ) č. 228/2013, (EÚ) č. 652/2014 a (EÚ) č. 1143/2014 a zrušujú smernice Rady 69/464/EHS, 74/647/EHS, 93/85/EHS, 98/57/ES, 2000/29/ES, 2006/91/ES a 2007/33/ES (1), a najmä na jeho článok 28 ods. 1 písm. g) a h) a článok 41 ods. 2,
         keďže:
         
                     (1)
                  
                  
                     Vykonávacím rozhodnutím Komisie (EÚ) 2018/638 (2) sa stanovujú núdzové opatrenia na zabránenie zavlečeniu škodcu Spodoptera frugiperda (Smith) na územie Únie a jeho rozšíreniu na tomto území (ďalej len „špecifikovaný škodca“).
                  
               
                     (2)
                  
                  
                     Špecifikovaný škodca je uvedený v časti A prílohy II k vykonávaciemu nariadeniu Komisie (EÚ) 2019/2072 (3) ako škodca, ktorého výskyt nie je známy na území Únie. Uvádza sa aj ako prioritný škodca v prílohe k delegovanému nariadeniu Komisie (EÚ) 2019/1702 (4).
                  
               
                     (3)
                  
                  
                     Od prijatia vykonávacieho rozhodnutia (EÚ) 2018/638 sa uvedený špecifikovaný škodca ďalej rýchlo šíri po celom svete a na územie Únie, preto treba zvýšiť ostražitosť a prijať osobitné opatrenia týkajúce sa prieskumov území stanovených v uvedenom rozhodnutí.
                  
               
                     (4)
                  
                  
                     Okrem toho počet zachytení špecifikovaného škodcu na dovážaných komoditách zostáva vysoký a rastlinné druhy, na ktorých je daný škodca zachytený, sa menia. Rastlinolekárske riziká špecifikovaného škodcu si teda vyžadujú ďalšie posúdenie.
                  
               
                     (5)
                  
                  
                     Preto je dôležité predĺžiť platnosť opatrení stanovených vo vykonávacom rozhodnutí (EÚ) 2018/638 s cieľom zabezpečiť nepretržitú ochranu územia Únie pred zavlečením a šírením špecifikovaného škodcu.
                  
               
                     (6)
                  
                  
                     Dátum uplynutia platnosti vykonávacieho rozhodnutia (EÚ) 2018/638 by sa preto mal predĺžiť do 30. júna 2023, aby sa umožnilo jeho preskúmanie pred uvedeným dátumom.
                  
               
                     (7)
                  
                  
                     Vykonávacie rozhodnutie (EÚ) 2018/638 by sa preto malo zodpovedajúcim spôsobom zmeniť.
                  
               
                     (8)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Článok 8 vykonávacieho rozhodnutia (EÚ) 2018/638 sa nahrádza takto:
            
               
                  „Článok 8
                  Toto rozhodnutie sa uplatňuje do 30. júna 2023.“
               
            
         
         
            Článok 2
            Toto rozhodnutie sa uplatňuje od 1. júla 2021.
         
         
            Článok 3
            Toto rozhodnutie je určené členským štátom.
         
         
            V Bruseli 27. mája 2021
            
               
                  Za Komisiu
               
               Stella KYRIAKIDES
               
                  členka Komisie
               
            
         
         
            (1)  Ú. v. EÚ L 317, 23.11.2016, s. 4.
         
            (2)  Vykonávacie rozhodnutie Komisie (EÚ) 2018/638 z 23. apríla 2018, ktorým sa stanovujú núdzové opatrenia na zabránenie zavlečeniu škodlivého organizmu Spodoptera frugiperda (Smith) a jeho rozšíreniu v Únii (Ú. v. EÚ L 105, 25.4.2018, s. 31).
         
            (3)  Vykonávacie nariadenie Komisie (EÚ) 2019/2072 z 28. novembra 2019, ktorým sa stanovujú jednotné podmienky vykonávania nariadenia Európskeho parlamentu a Rady (EÚ) 2016/2031, pokiaľ ide o ochranné opatrenia proti škodcom rastlín, a ktorým sa zrušuje nariadenie Komisie (ES) č. 690/2008 a ktorým sa mení vykonávacie nariadenie Komisie (EÚ) 2018/2019 (Ú. v. EÚ L 319, 10.12.2019, s. 1).
         
            (4)  Delegované nariadenie Komisie (EÚ) 2019/1702 z 1. augusta 2019, ktorým sa dopĺňa nariadenie Európskeho parlamentu a Rady (EÚ) 2016/2031 zostavením zoznamu prioritných škodcov (Ú. v. EÚ L 260, 11.10.2019, s. 8).